fi fi fi fi pl fi da fi fi nds fr ceb fi pl fi da fi fi fi fi fi fi fi de fi fi fi fi et en fi fi fi fi fi fi fi hbs_lat fi fi fi fi fi fi fi fi fi fi fi fi fi fi fi fi pt fi fi fi fi fi et fi fi fi eo fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi pt fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi de fi fi fi fi fi fi fi en fi fi fi fi fi fi fi fi fi fi fi en fi fi fi fi fi fi nl sv fi fi fi fi it fi fi fi
Draamakasvatuksen hakuohjeet ja -aikataulut — Jyväskylän yliopiston avoin yliopisto
Draamakasvatuksen perusopintojen haku  Jyväskylään, Helsinkiin ja Kokkolaan syksyllä 2022
Hakuohjeet koskevat Jyväskylässä, Helsingissä ja Kokkolassa syksyllä 2022 mahdollisesti käynnistyvää opetusta.
Jyväskylän ja Helsingin ryhmän aikataulut
Hakuaika 19.8. 2022 klo 9:00 - 9.9.2022 klo 15:00. Haku päättynyt. Jyväskylän ja Kokkolan ryhmät eivät käynnisty.
Opintoihin haetaan sähköisellä hakemuksella. Hakemuksen liitteineen tulee olla perillä hakuajan päättymisajankohtaan mennessä. Liitteitä ei palauteta.
Hakemuksessa arvioit itseäsi alan opiskelijana. Hakulomakkeessa kysytään seuraavia asioita:
Miksi haluat opiskella draamakasvatusta ja mitä odotat opinnoilta?
Kuvaile motivaatiotasi ja soveltuvuuttasi draamakasvatuksen opiskeluun.
Arvioi akateemisia opiskelutaitojasi (mm. tiedonhaku, tieteellinen kirjoittaminen).
Miten arvioit pystyväsi suorittamaan opinnot annettujen aikataulujen puitteissa? Kerro sitoutumisestasi lähijaksojen opetukseen ja tehtävien suorittamiseen.
Mitä aikaisempia opintoja ja toimintaa sinulla on draamakasvatuksen alueelta? Liitä mukaan oikeaksi todistettu kooste (CV) liitetiedostona sähköisen hakemuksen yhteyteen. Koosteesi voivat oikeaksi todistaa kaksi sellaista henkilöä, jotka ovat nähneet alkuperäiset todistukset tai tuntevat muutoin työ- ja harrastehistoriasi. Liitä mukaan ko. henkilöiden nimet ja yhteystiedot (allekirjoituksia ei vaadita).
Valintakriteerit: Valinta tapahtuu pistemäärän perusteella paremmuusjärjestyksessä kuitenkin siten, että osioista 1, 2 ja 3 on saatava yhteensä vähintään 4 pistettä. Valitsematta jääneet hakijat asettuvat varasijoille paremmuusjärjestyksessä. Myös varasijalta valituksi tuleminen edellyttää vähintään em. 4 pistettä.
Opiskelijan kuvaus soveltuvuudestaan draamakasvatuksen opintoihin arvioituna kirjallisen kuvauksen pohjalta (0-3 pistettä)
Tavoitteet, motivaatio ja opintojen tarve (0-3 pistettä)
Akateemiset valmiudet kirjallisten tehtävien suorittamiseen arvioituna hakemuksen kielellisen ilmaisun pohjalta (0–3 pistettä)
Liitteillä osoitettu soveltuva työkokemus draaman/teatterin opetuksesta ja käytöstä tai draama/teatteriharrastuksesta viimeisen 10 vuoden aikana (0–3 pistettä)
Saman pistemäärän saaneet asetetaan paremmuusjärjestykseen seuraavasti:
Opiskelijan kuvaus soveltuvuudestaan -osion pistemäärä.
Tavoitteet, motivaatio ja opintojen tarve -osion pistemäärä.
Akateemiset valmiudet kirjallisten tehtävien suorittamiseen arvioituna hakemuksen kielellisen ilmaisun pohjalta ‐osion pistemäärä.
Soveltuva työ‐ ja harrastuskokemus ‐osion pistemäärä.
Tiedotus- ja oikaisumenettely: Opiskelijavalinnan tulokset julkistetaan kahden viikon kuluessa hakuajan päättymisestä. Jos opiskelija on valintamenettelyynsä tyytymätön, pyydetään häntä ottamaan ensin yhteyttä valintapäätöksessä mainittuun valmistelijaan 3 vuorokauden kuluessa tulosten julkistamisesta. Mikäli opiskelija ja valmistelija eivät päädy yhteneväiseen näkökantaan, opiskelijavalintaan tyytymätön opiskelija voi pyytää siihen kirjallisesti oikaisua Jyväskylän yliopiston muutoksenhakulautakunnalta 14 päivän kuluessa valinnan tuloksen julkistamisesta. Tarkemmat ohjeet oikaisupyynnön jättämiseen annetaan valintapäätöksessä.
Ilmoittautumisohjeet toimitetaan opintoihin valituille. Opiskelijaksi ilmoittaudutaan vasta valintatuloksen tultua.
Opinto-oikeuden voimassaolo: Koulutukseen hyväksytyille myönnetään opinto-oikeus vuodeksi. Opinnot tulee aloittaa syksyllä 2022. Jos opiskelijalla on opinto-oikeuden päätyttyä suoritusmerkintöjä 7 op tai vähemmän, hän voi suorittaa opinnot loppuun vain hakemalla ja saamalla uuden opinto-oikeuden.
Lisätiedustelut: puh. 050 428 5293
Draamakasvatuksen aineopintojen haku Jyväskylä,  syksy 2022, tammikuussa 2023 käynnistyvä ryhmä
Haku koskee Jyväskylässä tammikuussa 2023 mahdollisesti aloittavaa ryhmää.
Haku 12.10.2022 klo 9:00 - 26.10.2022 klo 15:00
Ryhmää ei käynnistetä, mikäli valintakriteerit täyttäviä, paikan vastaanottavia hakijoita on alle 10. Ryhmään valitaan enintään 20 opiskelijaa.
Opintoihin haetaan sähköisellä hakemuksella. Hakemuksen liitteineen tulee olla perillä hakuajan päättymisajankohtaan mennessä. Liitteitä ei palauteta. Hakemusten perusteella hakijat kutsutaan ryhmäkeskusteluun.
Hakulomake (hakulomake avataan 12.10. klo 9:00)
Hakulomakkeen sisältö, ryhmäkeskusteluajat ja valintamenettely
Sähköisessä hakulomakkeessa kysytään perustietojen lisäksi seuraavia asioita:
Miksi haet draamakasvatuksen aineopintoihin? Mikä on draaman merkitys yhteiskunnassamme? Millainen on mielestäsi hyvä draamaopettaja? Miten suhteutat itsesi ja tämän hetkisen osaamisesi käsitykseesi hyvästä draamaopettajuudesta?
Miten olet hyödyntänyt perusopintoja? Kerro ryhmistä, joissa voisit toteuttaa aineopintoihin liittyviä projekteja (esim. prosessidraaman vetäminen, näytelmän ohjaaminen)?
Kerro aikataulusuunnitelmistasi, opiskelutavoitteistasi ja sitoutumisestasi opintoihin. Arvioi opiskeluvalmiuksiasi yliopisto-opinnoissa.
Mitä aikaisempia opintoja ja toimintaa sinulla on draamakasvatuksen alueelta? HUOM! Liitä mukaan oikeaksi todistettu kooste (CV) alan opinnoista, koulutuksesta ja työstäsi draaman alalla. Koosteesi voivat oikeaksi todistaa kaksi sellaista henkilöä, jotka ovat nähneet alkuperäiset todistukset tai tuntevat muutoin työ- ja harrastehistoriasi. Liitä mukaan ko. henkilöiden nimet ja yhteystiedot (allekirjoituksia ei vaadita). Jos olet suorittanut draamakasvatuksen perusopinnot (tai vastaavat opinnot) muiden kuin Jyväskylän yliopiston opintovaatimusten mukaisesti, liitä mukaan kopio ao. todistuksesta.
Mitä muuta haluat kertoa itsestäsi?
Hakuessee (lue ohjeet hakuesseen kirjoittamiseen alta). Voit myös käyttää hakuesseenä perusopintojen viimeistä tehtävää ODKP342/ODKP1190, jolloin tehtävästä saamasi arvosana on Akateemiset valmiudet -osion pistemäärä (1-5 pistettä, HUOM! vaatimuksena vähintään 3 pistettä).
Lue Hannu Heikkisen väitöskirjasta Draaman maailmat oppimisalueina luku 5.1. (s.136–141). https://jyx.jyu.fi/dspace/bitstream/handle/123456789/24952/9789513940065.pdf?sequence=1
Kuvaile draamakasvatuksen olemusta Heikkisen tekstin avulla. Peilaa lukemaasi omiin ajatuksiisi, käsityksiisi ja kokemuksiisi. Kerro esimerkkejä. Pohdi sivun 139 kuvion sisältöä valitsemistasi kahdesta näkökulmasta. Esseen pituus 3–5 sivua (fontti Times New Roman; 12 pt; riviväli 1,5; marginaalit vasen n. 2,5, oikea n. 2). Käytä lähdeviitteitä. Esseen arviointi asteikolla 1–5 (pääsyvaatimuksena vähintään arvosana 3).
Lisää esseesi liitetiedostona sähköisen hakemuksen yhteyteen.
Soveltuvuutta arvioivaan ryhmäkeskusteluun kutsutaan kaikki hakukriteerit täyttävät hakijat. Ryhmäkeskustelu kestää noin 45-60 min./ryhmä.
Valinta tapahtuu pistemäärän perusteella paremmuusjärjestyksessä alla olevien kriteerien mukaisesti:
Hakijan soveltuvuus (vuorovaikutustaidot ryhmän jäsenenä ja ohjaajana, taiteellis-pedagoginen ajattelu) draamakasvatuksen opintoihin arvioituna ryhmäkeskustelun pohjalta. (0–5 pistettä)
HUOM! Saatava vähintään 3 pistettä.
Akateemiset valmiudet arvioituna joko tehtävän ODKP342/ODKP1190 tai hakuesseen pohjalta (0–5 pistettä)
HUOM! Saatava vähintään 3 pistettä.
Aikaisemmat vähintään 25 opintopisteen laajuiset draamakasvatuksen/ilmaisukasvatuksen tai vastaavat opinnot (0–2 pistettä)
HUOM! Saatava vähintään 1 piste.
Tavoitteet, motivaatio ja opintojen tarve (0–3 pistettä)
Soveltuva työkokemus draaman ja teatterin alalta viimeisen 10 vuoden ajalta (0–2 pistettä)
Soveltuva aiempi harrastuneisuus viimeisen 10 vuoden ajalta (0–2 pistettä)
Soveltuva aiempi koulutus (0–2 pistettä)
Saman pistemäärän saaneet asetetaan paremmuusjärjestykseen seuraavasti:
Akateemiset valmiudet arvioituna joko tehtävän ODKP342/ODKP1190 tai hakuesseen pohjalta -osion pistemäärä.
Aikaisemmat draamakasvatuksen/ilmaisukasvatuksen opinnot -osion pistemäärä.
Tavoitteet, motivaatio, ja opintojen tarve sekä Opintojen suunnitelmallisuus, opintokokonaisuuden suorittaminen opinto-oikeusaikana -osioiden yhteispistemäärä.
Soveltuva työkokemus sekä soveltuva aiempi koulutus- ja harrastuneisuus -osioiden yhteispistemäärä.
Tiedotus- ja oikaisumenettely: Toiseen vaiheeseen hakijat kutsutaan kahden viikon kuluessa hakuajan päättymisestä. Lopulliset opiskelijavalinnan tulokset julkistetaan neljän viikon kuluessa hakuajan päättymisestä. Jos opiskelija on valintamenettelyynsä tyytymätön, pyydetään häntä ottamaan ensin yhteyttä valintapäätöksessä mainittuun valmistelijaan 3 vuorokauden kuluessa tulosten julkistamisesta. Mikäli opiskelija ja valmistelija eivät päädy yhteneväiseen näkökantaan, opiskelijavalintaan tyytymätön opiskelija voi pyytää siihen kirjallisesti oikaisua Jyväskylän yliopiston muutoksenhakulautakunnalta 14 päivän kuluessa valinnan tuloksen julkistamisesta. Tarkemmat ohjeet oikaisupyynnön jättämiseen annetaan valintapäätöksessä.
Ilmoittautumisohjeet toimitetaan opintoihin valituille. Opiskelijaksi ilmoittaudutaan vasta valintatuloksen tultua.
Opinto-oikeuden voimassaolo: Koulutukseen hyväksytyille myönnetään opinto-oikeus kahdelle lukuvuodelle. Opintoihin valittujen tulee ottaa vastaan opinto-oikeutensa ilmoitettuun ajankohtaan mennessä. Opinnot tulee aloittaa tammikuussa 2023. Jos opinto-oikeuden päätyttyä suoritusmerkintöjä on 10 op tai vähemmän, voi opinnot suorittaa vain hakemalla ja saamalla uuden opinto-oikeuden.
Lisätiedustelut: puh. 050 428 5293
Mihin henkilötietojasi käytetään, mikä on käsittelyn peruste ja millaisia oikeuksia sinulla on rekisteröityneenä.
Kysy mm. ilmoittautumisesta, opintomaksuista ja -oikeudesta opintopalveluistamme:
Kysy mm. ilmoittautumisesta, opintomaksuista ja -oikeudesta opintopalveluistamme:
Jyväskylän yliopiston avoin yliopisto
PL 35, 40014 Jyväskylän yliopisto
Puh. 029 441 8080
Avoinna ma–pe klo 12–15
Jyväskylä: Seminaarinkatu 15, T-rakennus (Lähde-kirjaston vieressä)
Palautteesi on meille tärkeää
Anna palautetta auta meitä kehitystyössämme:
Avoimen tiedon keskus: kirjasto ja tiedemuseo
Monikielisen akateemisen viestinnän keskus Movi
PL 35, FI-40014 Jyväskylän yliopisto
Puh. (014) 260 1211
Fax (014) 260 1021
Tietosuojailmoitus | Privacy notice